Data was extracted from:https://www.infomed.co.il/drugs/ritodrine/

המומחים של
Info
med
מסבירים:
ריטודרין היא תרופה סימפאתומימטית המרפה את שרירי הרחם. משתמשים בה למניעת לידה מוקדמת. לאחר עיכוב הצירים על-ידי עירוי תוך-ורידי של התרופה, ממשיכים את הטיפול עם טבליות, עד למועד בו לפי שיקולי הרופא ניתן לאפשר בביטחון את לידת התינוק, בדרך-כלל בשבוע ה-36 או קודם לכן. משתמשים בריטודרין גם לעיכוב זמני של צירי הלידה כאשר נותנים טיפול עם קורטיקוסטרואידים כדי לסייע להתפתחות הריאות של התינוק ולהפחית את הסיכון של קשיי נשימה לאחר לידתו. תופעת הלוואי השכיחה ביותר של ריטודרין היא גירוי של הלב הגורם לדפיקות-לב. ריטודרין בהזרקה עלול גם להעלות את רמות הסוכר בדם ולגרום החמרה של סוכרת.
מידע על התרופה
אופן נטילת התרופה
טבליות, כמוסות.
תדירות וזמן נטילה
בעירוי מתמשך עד להפסקת הצירים, אחר כך בטבליות כל שעתיים למשך 24 שעות, וכל 4-6 שעות לאחר מכן.
טווח המינון
עד 120 מ"ג ליום (דרך הפה).
תחילת ההשפעה
בהזרקה: תוך דקות אחדות. דרך הפה: 30-60 דקות.
משך ההשפעה
בהזרקה: תוך דקות אחדות. דרך הפה: 30-60 דקות.
מנה שנשכחה
יש לקחת מייד כשנזכרים. אם צריך לקחת את התרופה כל 4-6 שעות, ומועד המנה הבאה הוא תוך שעתיים, קחי מנה אחת עכשיו ודלגי על המנה הבאה.
הפסקת התרופה
אין להפסיק את התרופה בלי להיוועץ ברופא, הפסקתה עלולה להביא להתחלת צירי לידה.
מינון עודף
סביר להניח שמנה עודפת מקרית לא תגרום בעיות. מנות עודפות גדולות עלולות לגרום דפיקות לב וקשיי נשימה. יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
אזהרות
תזונה
אסור לאכול ומותר לשתות רק נוזלים צלולים עד להפסקת הצירים על ידי התרופה.
נהיגה
אין בעיות ידועות.
הריון
בהריון מעל 20 שבועות אין עדות לסיכון לבריאות התינוק. לא ניתן בהריון לפני שעברו 20 שבועות מכיוון שהבטיחות לא נקבעה (B)
הנקה
בטיחות השימוש בהנקה לא הוכחה. לא מומלץ.
תינוקות וילדים
בטיחות השימוש בילדים ובצעירים מתחת גיל 18 שנה לא נקבעה. מומלץ להיוועץ ברופא.
קשישים
אין בעיות מיוחדות.
דווח לרופא במקרה של
מיגרנה
טרום כווצת (pre-eclampsia)
יתר לחץ דם
קרסוליים נפוחים
חלבון בשתן
פעילות יתר של בלוטת התריס
סוכרת
נטילת תרופות אחרות
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי תלויות במינון והן קשות יותר כאשר ריטודרין ניתן בהזרקה. בנטילה דרך הפה נדיר שתהיינה תופעות לוואי מלבד דפיקות לב. לעיתים עלול להופיע קוצר נשימה בגלל נוזל בריאות.
פרטי תגובה עם תרופות אחרות
[חוסמי בטא] מפחיתים את ההשפעה של ריטודרין. בדרך-כלל יש להימנע משילוב זה, אם כי ההשפעה של שילוב זה משתנה מחולה לחולה, ויש חולים שמגיבים היטב לטיפול משולב. [תרופות סימפאתומימטיות אחרות]: ריטודרין עלול להגביר את השפעותיהן, ולגרום לעלייה בלחץ הדם ולשינויים בקצב הלב. [פנזותיאזינים]: תיתכן ירידה בהשפעה של ריטודרין. [תכשירים המכילים מאגנזיום]: ייתכנו שינויי הולכה בלב בטיפול משולב של מאגנזיום וריטודרין. [חוסמי מונואמין אוקסידאז (MAOI)]: מתן משולב של ריטודרין וחוסמי MAO עלול לגרום לעלייה בלחץ הדם ולהגברת קצב הלב.
השפעת שימוש ממושך
אין בעיות מיוחדות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא